Tomay küüyündä duudu. Kişinöv “İ. Repin” adına resimcilik okulunu başardı. Çok yıllar Kongaz küüyündä resimcilii üüretti. Sora Komrat resimci okulunda işledmää başladı. Respublikan hem halklararası resim sergilerindä pay aldı. Büünkü gündä – serbest resimci. Kendi resimnerindä gagauzluu, gagauz ruhunu, harakterını, adetini, sıralarını gösterer. Onuştan o resimnerä diil saatlarlan, ama günnärlän doyamêêrsın bakmaa.